ΚΟΙΝΗ ΘΕΣΗ (ΕΚ) αριθ. 28/95

η οποία καθορίστηκε από το Συμβούλιο στις 17 Νοεμβρίου 1995

για τη θέσπιση του κανονισμού (ΕΚ) αριθ. . . ./95 του Συμβουλίου της . . . για την τροποποίηση του κανονισμού (ΕΟΚ) αριθ. 1101/89 σχετικά με τη διαρθρωτική εξυγίανση της εσωτερικής ναυσιπλοΐας

(95/C 325/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας με τη διαδικασία του άρθρου 189 Γ της συνθήκης (3),

Εκτιμώντας:

ότι ο κανονισμός (ΕΟΚ) αριθ. 1101/89 του Συμβουλίου της 27ης Απριλίου 1989 σχετικά με τη διαρθρωτική εξυγίανση της εσωτερικής ναυοιπλοΐας (4) καθιέρωσε μέτρα διαρθρωτικής εξυγίανσης της εσωτερικής ναυσιπλοΐας, προβλέποντας συντονισμένες σε κοινοτικό επίπεδο δράσεις διάλυσης πλοίων 7

ότι η διαδικασία μείωσης της διαρθρωτικής πλεονάζουσας δυναμικότητας και αναδιάρθρωσης του στόλου είναι χρονικώς κλιμακωμένη 7 ότι, λόγω της δυσχερούς οικονομικής κατάστασης του τομέα, στα ταμεία διάλυσης πλοίων έχει κατατεθεί αυξημένος αριθμός νέων αιτήσεων για πριμοδότηση διάλυσης, ενώ οι χρηματικοί πόροι των ταμείων δεν επαρκούν για να ικανοποιήσουν τις αιτήσεις και ότι, ως εκ τούτου, θα μπορούσαν να τεθούν προσωρινά στη διάθεση των εν λόγω ταμείων πρόσθετα οικονομικά μέσα από τα κράτη μέλη 7 ότι τις συνεισφορές αυτές μπορεί να συμπληρώσει κοινοτική χρηματοδότηση για το έτος 1995 7

ότι στο γενικό προϋπολογισμό των Ευρωπαϊκών Κοινοτήτων για το έτος 1995 έχουν εγγραφεί και καθοριστεί πιστώσεις για τη δράση διαρθρωτικής εξυγίανσης της εσωτερικής ναυσιπλοΐας και ότι θα πρέπει να ενισχυθεί η εν εξελίξει δράση διάλυσης πλοίων 7 ότι, κατά συνέπεια, θα πρέπει να διατεθούν οι πιστώσεις αυτές για τη διάλυση των πλοίων τα οποία έχουν εγγραφεί στον πίνακα αναμονής που αναφέρεται στο άρθρο 8 παράγραφος 6 του κανονισμού (ΕΟΚ) αριθ. 1102/89 της Επιτροπής της 27ης Απριλίου 1989 περί θεσπίσεως ορισμένων μέτρων εφαρμογής του κανονισμού (ΕΟΚ) αριθ. 1101/89 του Συμβουλίου σχετικά με τη διαρθρωτική εξυγίανση της εσωτερικής ναυσιπλοΐας (5) 7

ότι η προβλεπόμενη στο άρθρο 5 του κανονισμού (ΕΟΚ) αριθ. 1101/89 δημοσιονομική αλληλεγγύη πρέπει επίσης να εκδηλώνεται για όλους τους πόρους και τις δαπάνες των ταμείων 7

ότι εναπόκειται στην Επιτροπή να εξασφαλίσει το συντονισμό μεταξύ των ταμείων διάλυσης πλοίων προκειμένου να προωθηθεί η ομοιόμορφη εφαρμογή του κανονισμού (ΕΟΚ) αριθ. 1101/98,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1101/89 τροποποιείται ως εξής:

1. Στο άρθρο 3 προστίθεται η ακόλουθη παράγραφος:

«4. Κάθε ταμείο χρηματοδοτείται από:

- τις εισφορές του άρθρου 4,

- τις ειδικές συνεισφορές του άρθρου 8,

- τα χρηματικά μέσα που θα μπορούσαν να διαθέσουν τα οικεία κράτη μέλη στο πλαίσιο μιας οργανωμένης σε κοινοτικό επίπεδο δράσης διάλυσης πλοίων, με βάση καθοριστέες εναρμονισμένες λεπτομέρειες εφαρμογής,

- τις κοινοτικές συνεισφορές του άρθρου 4α.»

2. Μετά το άρθρο 4 παρεμβάλλεται το ακόλουθο άρθρο:

«Άρθρο 4α

1. Για το έτος 1995, τα ταμεία του άρθρου 3 μπορούν να χρηματοδοτηθούν από χρηματικές συνεισφορές της Κοινότητας.

2. Για το έτος 1995, τα ποσά που εγγράφονται στο γενικό προϋπολογισμό των Ευρωπαϊκών Κοινοτήτων κατανέμονται από την Επιτροπή, συναρτήσει των επιτευκτέων στόχων και ανάλογα με τους διαφόρους τύπους και κατηγορίες πλοίων, διατίθενται δε στα ταμεία ανάλογα με τις αιτήσεις για πριμοδότηση διάλυσης που έχουν εγγραφεί νομίμως στον κοινό πίνακα αναμονής.»

3. Στο άρθρο 5 παράγραφος 2, το δεύτερο εδάφιο αντικαθίσταται από το ακόλουθο κείμενο:

«Η αλληλεγγύη αυτή εκδηλώνεται για όλες τις δαπάνες και όλους τους πόρους των ταμείων του άρθρου 3 παράγραφος 4, ώστε να εξασφαλίζεται η ισότητα μεταχείρισης κατά τη δράση διάλυσης πλοίων, για όλους τους μεταφορείς, στα πλαίσια του παρόντος κανονισμού, ανεξαρτήτως του ταμείου από το οποίο εξαρτάται το πλοίο.»

4. Στο άρθρο 10, η παράγραφος 3 αντικαθίσταται από το ακόλουθο κείμενο:

«3. Η Επιτροπή μεριμνά ώστε τα ταμεία διάλυσης να εφαρμόζουν κατά τρόπο ομοιόμορφο τον παρόντα κανονισμό και εξασφαλίζει το σχετικό συντονισμό.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

Ο Πρόεδρος

(1) ΕΕ αριθ. C 318 της 29. 11. 1995, σ. 11.

(2) Γνώμη που διατυπώθηκε στις 13 Σεπτεμβρίου 1995 (δεν έχει ακόμα δημοσιευθεί στην Επίσημη Εφημερίδα).

(3) Γνώμη του Ευρωπαϊκού Κοινοβουλίου της 10ης Οκτωβρίου 1995 (δεν έχει ακόμα δημοσιευθεί στην Επίσημη Εφημερίδα). Κοινή θέση του Συμβουλίου της . . . (δεν έχει ακόμα δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) ΕΕ αριθ. L 116 της 28. 4. 1989, σ. 25. Κανονισμός όπως τροποποιήθηκε τελευταία από τον κανονισμό (ΕΚ) αριθ. 3314/94 (ΕΕ αριθ. L 350 της 31. 12. 1994, σ. 8).

(5) ΕΕ αριθ. L 116 της 28. 4. 1989, σ. 30. Κανονισμός όπως τροποποιήθηκε τελευταία από τον κανονισμό (ΕΚ) αριθ. 3039/94 (ΕΕ αριθ. L 322 της 15. 12. 1994, σ. 11).